**Wunderteam** on nimitys Itävallan jalkapallomaajoukkueesta 1930-luvulla. Joukkue saavutti yhden olympiahopean Berliinin olympialaisista 1936 sekä Italian MM –kilpailuista neljännen tilan. Itävalta hävisi kolme ottelua vuoden 1931 huhtikuun ja kesäkuun 1934 välisenä aikana 31:stä ottelusta. Huhtikuun 1931 ja joulukuun 1932 välisenä aikana Itävalta ei hävinnyt yhtäkään 14:stä pelaamastaan ottelusta.

Nousu kuuluisuuteen
-------------------

Vaikka Itävallan jalkapallo oli elänyt koko 1920 –luvun vahvaa aikaa, 30 –luvulle siirryttäessä tapahtui kehitystä. Itävalta voitti yhden johtavista jalkapallomaista Skotlannin Wienissä maaliskuussa 1931 5–0. Ennen joulukuuta 1932 Itävalta voitti mm. Saksan 6–0 vieraissa ja 5–0 kotistadionillaan Praterstadionilla. Muita voitettuja maita olivat Ruotsi, Ranska, Italia ja Unkari, kaikki Euroopan johtavia jalkapallomaita. Itävallan voittokulun katkaisi vasta 1932 joulukuussa Englanti, joka voitti Itävallan Stamford Bridgellä 4–3. Itävalta voitti myös arvostetun Coupe Internationale européennein 1932.

MM –kilpailut
-------------

1934 järjestettiin Italian MM –kilpailut, jonka ennakkosuosikki Itävalta oli. Itävalta aloittikin kilpailut voittamalla Ranskan 3–2 jatkoajan jälkeen. Puolivälierissä kaatui Unkari 2–1. Välierissä vastaan asettui isäntämaa Italia, jonka Luis Monti vartioi koko pelin ajan Itävallalle tärkeää Matthias Sindelaria. Italia voitti ottelun lopulta 1–0. Pronssiottelussa Saksa oli parempi luvuin 3–2.

Olympialaiset
-------------

1936 järjestettiin Berliinin olympialaiset. Itävalta aloitti kisat voittamalla Egyptin 3–1. Puolivälierissä vastaan asettui Peru. Ottelu oli erittäin väkivaltainen ja perulainen jalkapallokannattaja juoksi kesken lisäajan kentälle ja hyökkäsi itävaltaisen pelaajan päälle. Peru voitti ottelun lopulta 4–2. Kansainvälinen olympiakomitea vaati uusintaottelun ilman katsojia, mutta Peru kieltäytyi siitä ja näin Itävalta eteni välieriin. Välierissä Puola hävisi Itävallalle 3–1. Loppuottelussa kaksi vuotta sitten MM –kilpailujen välierissä Itävallan pudottanut Italia voitti jälleen Itävallan, nyt 2–1.

Kokoonpano
----------

|  |
| --- |
| **Maalivahti** |
| Rudolf Hiden |
| **Puolustajat** |
| Roman Schramseis  Karl Rainer | Josef Blum  Karl Sesta |
| **Keskikenttä** |
| Georg Braun  Johann Mock | Josef Smistik  Leopold Hofmann | Karl Gall  Walter Nausch |
| **Hyökkääjät** | **Valmentaja** |
| Karl Zischek | Friedrich Gschweidl | Matthias Sindelar | Anton Schall | Adolf Vogl | Hugo Meisl |

Lähteet
-------

* David Goldblatt: *The Ball is Round - A Global History of Football*. Lontoo: Penguin Books, 2006. ISBN 978-0-141-01582-8. (englanniksi)

### Viitteet

1. ↑  Goldblatt s. 258
2. 1 2 3  Alessandro Nicolo: Revisiting The Wunderteam  17.3.2007. blogcritics.org.  Arkistoitu 13.12.2009. Viitattu 26.9.2009. (englanniksi)
3. ↑  Goldblatt s.256
4. 1 2  Goldblatt s.257
5. ↑  Match Report Austria - France FIFA.  Arkistoitu 24.10.2008. Viitattu 26.9.2009. (englanniksi)
6. ↑  Match Report Austria - Hungary FIFA.  Arkistoitu 17.10.2013. Viitattu 26.9.2009. (englanniksi)
7. ↑  Overview 1934 FIFA World Cup Italy ™ FIFA.  Arkistoitu 22.7.2008. Viitattu 26.9.2009. (englanniksi)
8. ↑  Match Report Italy - Austria FIFA.  Arkistoitu 17.10.2013. Viitattu 26.9.2009. (englanniksi)
9. ↑  Match Report Germany - Austria FIFA.  Arkistoitu 17.10.2013. Viitattu 26.9.2009. (englanniksi)
10. ↑  Match Report Austria - Egypt FIFA.  Arkistoitu 6.5.2009. Viitattu 26.9.2009. (englanniksi)
11. 1 2  Overview Berlin 1936 FIFA.  Arkistoitu 5.12.2013. Viitattu 26.9.2009. (englanniksi)
12. ↑  Match Report Peru - Austria FIFA.  Arkistoitu 22.10.2009. Viitattu 26.9.2009. (englanniksi)
13. ↑  Match Report Poland - Austria FIFA.  Arkistoitu 22.10.2009. Viitattu 26.9.2009. (englanniksi)
14. ↑  Match Report Italy - Austria FIFA.  Arkistoitu 15.11.2013. Viitattu 26.9.2009. (englanniksi)